cyanic-selkie/wikianc huggingface dataset:
พระเจ้าคนุตมหาราช
การขึ้นฝั่งในเวสเซกซ์
พงศวดารปีเตอร์บะระ อันเป็นหนึ่งในพงศาวดารชุด บันทึกเหตุการณ์ของชาวแองโกล-แซกซัน บันทึกไว้ว่าในต้นเดือนกันยายน ค.ศ. 1015 "[พระเจ้าคนุต] ทรงมาถึงแซนด์วิช และทรงแล่นเรือผ่านเคนต์และเวสเซกซ์ จนกระทั่งพระองค์ทรงมาถึงปากแม่นํ้าฟรูม และขึ้นฝั่งที่ดอร์เซต วิลต์เชอร์และซัมเมอร์เซต" เป็นจุดเริ่มต้นของการทัพขนาดมหึมาที่สุดนับตั้งแต่รัชสมัยของพระเจ้าอัลเฟรดมหาราช บทสรรเสริญราชินีเอ็มมาได้บรรยายเกี่ยวกับกองเรือของพระองค์ไว้ดังนี้: "ณ ที่นั้นมีโล่หลากชนิด ซึ่งทำให้ท่านเชื่อได้ว่าไพร่พลจากนานาชนชาติได้มาถึงยัง ณ ที่แห่งนี้...หัวเรือเป็นประกายด้วยทองคำ แร่เงินสะท้อนแสงไปตามเรือหลายรูปทรง....ใครเล่าจะกล้าเชิดหน้าขึ้นมามองเหล่าราชสีห์ของศัตรู ต่างสั่นกระทาด้วยกลัวความระยับของทองคำและเหล่านักรบผู้น่าครันครามด้วยใบหน้าอันเรียบนิ่ง....เรือของพวกเขานำพามาซึ่งความตาย แลแตรของพวกเขาระยิบไปด้วยทอง ใครเล่าจะไม่รู้สึกหวั่นเกรงกษัตริย์ผู้มีกองทัพเช่นนี้? มิหนำซ้ำ กองกำลังนี้มิมีไพร่พลใดที่เป็นทาสหรือผู้ที่เคยเป็นทาส ไม่มีคนซาติกำเนิดตํ่าต้อย ไม่มีไพร่พลที่อ่อนแอด้วความชราของอายุ ด้วยพวกเขาทั้งหมดต่างเป็นผู้มีชาติตระกูล แลแข็งแรงด้วยกำลังวังชาของคนวัยหนุ่ม ชำนาญการต่อสู้ทุกแขนงแลการเรือ พวกเขาเคลื่อนที่ด้วยความเร็วยิ่งกว่าพลทหารม้า"
- อิโครนัม เอ็มมา เรจีนา
เวสเซกซ์ซึ่งถูกปกครองโดยราชวงศ์ของพระเจ้าแอเธลเรดมาเป็นเวลานานยอมจำนนกับกองกำลังของพระเจ้าคนุตในปลายปี ค.ศ. 1015 ดั่งเช่นที่ยอมจำนนกับกองกำลังของพระราชบิดาของพระองค์เมื่อสองปีก่อนหน้า ณ จุดนี้ เอ็ดริก สโตรนา (Eadric Streona) เอลโดแมนแห่งเมอร์เซีย ได้แปรพักตร์จากฝ่ายของพระเจ้าแอเธลเรดไปพร้อมกับเรือ 40 ลำ รวมถึงลูกเรือจำนวนหนึ่ง และเข้าไปสวามิภักดิ์กับพระเจ้าคนุต ผู้แปรพักตร์อีกคนได้แก่ธอร์เคล ผู้นำของชาวจอมสซึ่งเคยต่อสู้กับกองกำลังของพระเจ้าสเวน ฟอร์กเบียร์ดให้กับฝ่ายอังกฤษ —สาเหตุของการแปรพักตร์สามารถพบได้ใน จอมสไวกิงซากา (Jómsvíkinga saga) ซึ่งกล่าวถึงการถูกโจมตีของทหารรับจ้างชาวจอมสบอร์กในอังกฤษ โดยหนึ่งในผู้เสียชีวิตนั้นมีเฮนนิงค (Henninge) น้องชายของธอร์เคลรวมอยู่ด้วย หากเรื่องที่บันทึกไว้ใน แฟลร์ทิยาร์ลบก นั้นเป็นความจริงที่ว่าพระเจ้าคนุตทรงได้รับการอบรมจากธอร์เคล มันจะสามารถอธิบายสาเหตุที่พระเจ้าคนุตทรงรับเขาเข้ามาในกองทัพของพระองค์ได้ กองเรือจำนวน 40 ที่เอ็ดริกนำมาด้วย ซึ่งเชื่อกันว่าเป็นกองเรือของเขตเดนลอว์ แท้จริงแล้วอาจจะเป็นของธอร์เคล
การรุกขึ้นเหนือ
เมื่อถึง ค.ศ. 1016 กองกำลังไวกิงได้ข้ามแม่น้ำเทมส์และเร่งรุดหน้าไปยังวาร์วิคเชอร์ ในขณะที่ความพยายามต้านทานการรุกรานของเจ้าชายเอ็ดมันด์ไม่สัมฤทธิ์ผล—นักบันทึกพงศาวดาร (Chronicler) กล่าวว่ากองทัพอังกฤษพากันแยกย้ายเพราะไม่ได้พบกษัตริย์หรือประชาชนชาวลอนดอน การโจมตีในช่วงกลางฤดูหนาวโดยพระเจ้าคนุตสร้างความเสียหายไปทั่วตอนเหนือของเมอร์เซียตะวันออก การระดมพลอีกครั้งหนึ่งทำให้ชาวอังกฤษรวมตัวกันได้ และคราวนี้พระเจ้าเอเธล์เรดก็ทรงเสด็จมาตรวจกองทัพด้วยตัวพระองค์เอง กระนั้น "มันก็ไม่ได้ส่งผลอะไรมากนัก" พระเจ้าเอเธล์เรดทรงเสด็จกลับลอนดอนด้วยความกลัวว่าพระองค์กำลังจะถูกทรยศ ในขณะที่เจ้าชายเอ็ดมันด์เสด็จไปทางเหนือเพื่อไปร่วมทัพกับอูห์เรด เอิร์ลแห่งนอร์ทธัมเบรีย แล้วจึงมุ่งหน้าไปยังสแตฟฟอร์ดเชอร์ ชาร์ปเชอร์และเชชเชอร์ ในเมอร์เซียตะวันตก ทั้งสองอาจจะต้องการไปยังคฤหาสน์ของเอ็ดริก สโตรนา การที่พระเจ้าคนุตทรงเข้ายึดครองนอร์ทัมเบรีย บีบให้อูห์เรดต้องกลับไปยอมแพ้ต่อพระเจ้าคนุต พระองค์อาจจะเป็นผู้ส่งเธอร์บรันชาวโฮล (Thurbrand the Hold) อริชาวนอร์ทัมเบรียของอูห์เรดไปสังหารเขากับผู้ติดตาม อีริค โฮกุนนาร์สัน เป็นไปได้ว่าเมื่อถึงจุดนี้ กองกำลังชาวสแกนดิเวียจึงเริ่มเข้ามาสบทบกับกับพระเจ้าคนุต และบรรดายาร์ล (เอิร์ล) ผู้กรำศึกได้ถูกส่งไปปกครองนอร์ทัมเบรีย
เจ้าชายเอ็ดมันด์ยังคงประทับอยู่ในลอนดอน โดยทรงตั้งทัพอยู่ที่หลังกำแพงเมืองลอนดอน และทรงได้รับการเลือกเป็นกษัตริย์หลังจากพระเจ้าเอเธล์เรดสวรรคตในวันที่ 23 เมษายน ค.ศ. 1016
การล้อมกรุงลอนดอน
พระเจ้าคนุตเสด็จกลับไปทางทิศใต้ และกองทัพเดนมาร์กก็เริ่มทำการแบ่งออกเป็นสองส่วน โดยกองแรกทำหน้าที่ไล่ตามพระเจ้าเอ็ดมันด์ ซึ่งสามารถตีฝ่าไพร่พลออกไปได้ก่อนที่พระเจ้าคนุตจะเข้าปิดล้อมกรุงลอนดอน พระเจ้าเอ็ดมันด์ทรงหลบหนีไปยังมณฑลเวสเซกซ์ ซึ่งเป็นศูนย์กลางพระราชอำนาจของกษัตริย์อังกฤษมาแต่ครั้งโบราณ ในขณะที่อีกกองหนึ่งทำหน้าที่ล้อมรอบกรุงลอนดอนไว้ พร้อมกันนั้นก็มีมีการสร้างกำแพงกั้นนํ้า (dikes) ขึ้นที่ทางเหนือและทางใต้ของตัวเมือง อีกทั้งยังมีการขุดคูนํ้าเลาะผ่านทางชายฝั่งแม่นํ้าเทมส์ไปจนจรดทิศใต้ เพื่อสะดวกต่อการล่องเรือยาว (longships) ขึ้นไปขัดขวางการสื่อสารของฝ่ายอังกฤษ
มีการปะทะเกิดขึ้นที่เพนเซลวูด (Penselwood) ในมณทลซัมเมอร์เซต โดยสันนิฐานว่าเนินในป่าเซลวูด (Selwood Forest) เป็นสมรภูมิของทั้งสองฝ่าย การรบพุ่งเกิดตามมาที่เชอร์สตัน ในมณทลวิลต์เชอร์ การต่อสู้กินเวลาสองวันแต่ไม่มีฝ่ายใดได้รับชัยชนะอย่างเด็ดขาด
พระเจ้าเอ็ดมันด์สามารถกู้กรุงลอนดอนกลับคืนมาได้อยู่ระยะหนึ่ง ทรงผลักดันและตีกองทัพเดนมาร์กจนแตกพ่ายไปหลังทรงข้ามแม่นํ้าเทมส์ที่เบรนท์ฟอร์ด แต่ก็ทรงเสียไพร่พลเป็นจำนวนมากเช่นกัน พระองค์จึงทรงตัดสินพระทัยล่าถอยไปยังเวสเซกซ์เพื่อเกณฑ์ไพร่พลใหม่ ชาวเดนส์เข้าปิดล้อมกรุงลอนดอนอีกครั้ง แต่หลังจากที่ไม่ประสบความสำเร็จในการรุกคืบ พวกเขาจึงล่าถอยไปยังเคนต์ โดยมีการต่อสู้เกิดขึ้นบ้างประปราย ซึ่งลงเอยด้วยการรบที่ออตฟอร์ด (Otford) ต่อมา เอ็ดริก สโตรนาแปรพักตร์กลับไปเข้ากับพระเจ้าเอ็ดมันด์อีกครั้ง พระเจ้าคนุตจึงตัดสินพระทัยล่องเรือไปทางเหนือของแม่นํ้าเทมส์ ทรงเสด็จขึ้นฝั่งที่เอสเซกซ์ และทรงเดินทางไปจนถึงแม่นํ้าออร์เวลล์ (River Orwell) เพื่อเข้าปลันสะดมมณทลเมอร์เซีย
การยึดกรุงลอนดอนด้วยสนธิสัญญา
บนเกาะใกล้หมู่บ้านเดียร์เฮสต์ (Deerhurst) พระเจ้าคนุตและพระเจ้าเอ็ดมันด์ผู้บาดเจ็บ ทรงเสด็จมาพบกันเพื่อเจรจาเงื่อนไขสงบศึก ในที่สุดทั้งสองฝ่ายก็ตกลงกันว่าจะใช้แม่น้ำเทมส์เป็นตัวแบ่งเขตแดน โดยฟากเหนือแม่นํ้าขึ้นไปจะตกเป็นของชาวเดนส์ ในขณะที่ฟากทางใต้ รวมไปถึงกรุงลอนดอน จะยังคงอยู่ภายใต้การปกครองของฝ่ายอังกฤษ ดินแดนทั้งสองจะถูกรวมกันเป็นหนึ่งเดียวภายใต้พระเจ้าคนุตเมื่อพระเจ้าเอ็ดมันด์เสด็จสวรรคต ซึ่งเกิดขึ้นในวันที่ 30 พฤศจิกายน ไม่กี่สัปดาห์หลังจากสนธิสัญญาได้รับการลงนาม แหล่งข้อมูลบางชิ้นกล่าวว่าพระเจ้าเอ็ดมันด์ถูกลอบปลงพระชนม์ กระนั้นสาเหตุการสวรรคตของพระองค์ก็ไม่เป็นที่แน่ชัด ชาวเวสต์แซกซอนยอมรับเจ้าชายคนุตเป็นกษัตริย์พระองค์ใหม่โดยดี พระองค์ได้รับการราชาภิเษกโดยไลฟิง อาร์ชบิชอปแห่งแคนเทอร์เบอรี (Lyfing, Archbishop of Canterbury) ที่กรุงลอนดอน ในปี ค.ศ. 1017
กษัตริย์แห่งอังกฤษ
พระเจ้าคนุตทรงปกครองอังกฤษเป็นเวลากว่าเกือบสองทศวรรษ พระองค์ทรงช่วยคุ้มครองอังกฤษให้ปลอดภัยจากการปลันสะดมของชาวไวกิง—ซึ่งบางกลุ่มก็อยู่ภายใต้การบังคับบัญชาของพระองค์—ทำให้อังกฤษกลับมารุ่งเรืองอีกครั้ง หลังจากที่อยู่ในภาวะชะงักงันมาตั้งแต่การโจมตีระลอกใหม่ของชาวไวกิงตลอดช่วงคริสต์ทศวรรษที่ 980 ในอีกด้านหนึ่ง ชาวอังกฤษก็ได้ช่วยพระองค์ในการยึดครองดินแดนโดยส่วนมากในภูมิภาคสแกนดิเนเวียเช่นกัน
การเสริมสร้างความมั่นคงและเดนเกล
ในฐานะที่พระองค์ทรงเป็นต้นราชวงศ์ใหม่ สิ่งแรกที่พระเจ้าคนุตทรงกระทำคือการกำจัดเชื้อพระวงศ์ของราชวงศ์เวสเซกซ์เดิมที่อาจทำให้บัลลังก์ของพระองค์สั่นคลอน ปีแรกในรัชกาลของพระองค์เป็นที่จดจำจากการที่มีรับสั่งให้ประหารเหล่าขุนนางอังกฤษที่ไม่ทรงวางพระทัย เอ็ดวิก เอเธลลิงพระราชโอรสในพระเจ้าแอเธลเรดผู้ไม่พร้อม เสด็จหนีออกจากอังกฤษ แต่ก็ถูกปลงพระชนม์ในภายหลังโดยรับสั่งจากพระเจ้าคนุต เหล่าพระราชโอรสของพระเจ้าเอ็ดมันด์ผู้ทนทาน เองก็ทรงเสด็จลี้ภัยเช่นกัน ในขณะที่บรรดาพระราชโอรสของพระเจ้าแอเธลเรดที่ประสูติแก่พระนางเอ็มมาแห่งนอร์ม็องดี ทรงลี้ภัยไปอยู่ภายใต้ความคุ้มครองของพระญาติทางฝั่งพระมารดาที่ดัชชีนอร์ม็องดี
ในเดือนกรกฎาคมของปี ค.ศ. 1017 พระเจ้าคนุตทรงอภิเษกสมรสกับราชินีเอ็มมา พระมเหสีม่ายของพระเจ้าแอเธลเรด และธิดาของรีชาร์ที่ 1 ดยุกแห่งนอร์ม็องดี ในภายหลังพระองค์จะทรงสถาปนาเจ้าชายฮาร์ธาคนุต พระราชโอรสของพระองค์ที่ประสูติแก่พระนางเอ็มมาเป็นพระรัชทายาท ในขณะที่เจ้าชายสเวน คนุตสันและเจ้าชายฮาโรลด์ แฮร์ฟุต พระราชโอรสที่ประสูติแต่พระนางเอลฟ์จิฟูแห่งนอร์แธมตัน พระมเหสีพระองค์แรก แต่มิได้ทรงประกอบพิธีอภิเษกสมรสทางศาสนา เรียกกันว่าการแต่งงานแบบแฮนด์ฟาสต์ (Handfast) ดำรงตำแหน่งรัชทายาทลำดับรองลงมา
เมื่อถึง ค.ศ. 1018 พระเจ้าคนุตสามารถรวบรวมเดนเกล (Danegeld) ได้เป็นจำนวนมากถึง 72,000 ปอนด์จากการจัดเก็บภาษีทั่วประเทศ บวกกับเงินอีกจำนวน 10,500 ปอนด์ที่ทรงเรียกเก็บจากนครลอนดอน พระองค์ใช้เงินส่วนนี้ในการจ่ายค่าจ้างทหารแล้วจึงส่งไพร่พลส่วนมากกลับบ้าน เหลือเพียงกองเรือ 40 ลำ และลูกเรือซึ่งทำหน้าที่เป็นกองทัพประจำการในอังกฤษ โดยพวกเขาจะได้รับการจ่ายค่าจ้างจากภาษีรายปีที่เรียกว่าแฮร์เกล (heregeld) ซึ่งมีระบบการจัดเก็บเหมือนกับภาษีที่พระเจ้าแอเธลเรดเป็นผู้ริเริ่มในปี ค.ศ. 1012 เพื่อจ่ายค่าจ้างให้กับชาวสแกนดิเนเวียที่ต่อสู้เพื่อพระองค์
พระเจ้าคนุตทรงแบ่งเขตการปกครองของอังกฤษตามวิธีที่นิยมในเวลานั้น กล่าวคือไชร์หลายไชร์จะอยู่ภายใต้การปกครองของเอลโดแมน (Ealdorman) หนึ่งคน โดยเป็นการแบ่งเทศมณฑลต่างๆ ออกเป็นหน่วยการปกครองสี่หน่วยใหญ่ ซึ่งอิงเขตแดนทางภูมิศาสตร์มาจากราชอาณาจักรโบราณต่างๆ ก่อนจะมีการรวมแผ่นดินอังกฤษ ตำแหน่งที่ทำหน้าที่ดูแลมณฑลเหล่านั้น คือตำแหน่งเอิร์ล เป็นตำแหน่งที่นำเข้ามาจากสแกนดิเนเวีย และมีการใช้บ้างแล้วในอังกฤษ ซึ่งในภายหลังจะมาแทนที่ตำแหน่งเอลโดแมน ดินแดนเวสเซ็กซ์ตกอยู่ภายใต้การปกครองโดยตรงจากพระเจ้าคนุต ในขณะที่นอร์ทธัมเบรียตกเป็นของอีริค โฮกุนนาร์สัน ธอร์เคลได้ครองอีสต์แองเกลีย ส่วนเมอร์เซียยังคงอยู่ในความปกครองของเอ็ดริก สโตรนา
พระราชกรณียกิจทางตะวันออก
หลังจากยุทธการเนสจา (Battle of Nesjar) ในปี ค.ศ. 1016 นอร์เวย์ได้ตกไปอยู่ภายใต้การปกครองของ โอลาฟ ฮารัลด์สัน และกลายเป็นราชอาณาจักรอิสระไม่ขึ้นกับเดนมาร์กอีกต่อไป เป็นเหตุให้โฮกุน (Hakon) บุตรชายของอีริค ตัดสินใจเดินทางไปหาบิดาในอังกฤษ ซึ่งน่าจะเกิดขึ้นระหว่างที่อีริคเดินทางไปอังกฤษได้แล้วสักพักหนึ่ง และเป็นช่วงหลังจากที่สเวน ผู้เป็นลุง เสียชีวิตลงขณะล่าถอยไปยังสวีเดน สันนิษฐานว่าเพื่อรวบรวมกำลังเสริมในการชิงนอร์เวย์กลับคืนมา
- พระราชสาสน์ของพระเจ้าคนุต ค.ศ. 1019
การบริหารราชการแผ่นดิน
พระเจ้าคนุตทรงเป็นที่จดจำในฐานะของหนึ่งในกษัตริย์ผู้ทรงปัญญาและประสบความสำเร็จที่สุดพระองค์หนึ่งของอังกฤษ แม้ว่าภาพลักษณ์ดังกล่าวอาจจะเป็นผลมาจากความสัมพันธ์อันดีระหว่างพระองค์และศาสนจักรบ้างก็ตาม ซึ่งเป็นผู้จัดทำบันทึกประวัติศาสตร์ในสมัยนั้น ในขณะเดียวกัน เราก็มักจะจดจำพระบุคลิกยภาพของพระองค์ในรูปแบบของบรุษผู้เคร่งศาสนา แม้ว่าพระองค์จะมีความสัมพันธ์ส่วนพระองค์ที่น่ากังขากับพระมเหสีทั้งสอง และทรงจัดการปราบปรามศัตรูของพระองค์อย่างทารุณก็ตาม
ภายใต้การปกครองของพระองค์ ราชอาณาจักรอังกฤษและเดนมาร์กได้รวมกันเป็นหนึ่ง และทั้งชาวสแกนดิเนเวียและชาวแซกซอนต่างแผ่อิทธิพลไปทั่วภูมิภาคสแกนดิเนเวีย และหมู่เกาะบริติช การทัพของพระองค์ในต่างแดน ทำให้ภาวะครอบงำของชาวไวกิง (Viking supremacy) ลดลง และเป็นการเพิ่มอิทธิพลของชาวอังกฤษ ทำให้กองเรือทั้งหลายมุ่งเป้าไปยังสแกนดิเนเวียแทน พระเจ้าคนุตยังทรงเป็นผู้นำกฎหมายของพระเจ้าเอ็ดการ์กลับมาบังคับใช้ เพื่อให้สอดคล้องกับธรรมนูญของเขตเดนลอว์ และวิถีชีวิตของชาวสแกนดิเนเวียส่วนใหญ่
พระเจ้าคนุตทรงบังคับใช้กฎหมายที่มีอยู่เดิมด้วยการออกชุดของคำประกาศ (Proclamations) เพื่อบรรเทาความคับข้องใจ (Grievances) ที่ถูกร้องเรียนมายังพระองค์ สิ่งเหล่านี้รวมไปถึง: กฎหมายเกี่ยวกับมรดก ในกรณีอพินัยกรรม และ กฎหมายว่าด้วยกรณีแฮร์ริโอต์ (Heriot, การมอบของกำนัลหลังมรณกรรม) และการจ่ายค่าชดเชย พระองค์ยังช่วยพยุงค่าเงิน ด้วยการผลิตเหรียญกษาปณ์ที่มีนํ้าหนักเท่ากันกับเหรียญที่ใช้กันในเดนมาร์กและส่วนอื่น ๆ ของสแกนดิเนเวีย นอกจากนี้ยังทรงเป็นผู้ออกประมวลกฎหมายพระเจ้าคนุต (Law codes of Cnut) ซึ่งในปัจจุบันรู้จักกันในนามมาตราคนุต 1 และ มาตราคนุต 2 ตามลำดับ (I Cnut และ II Cnut) แม้ดูเหมือนว่าข้อกฎหมายส่วนใหญ่จะเป็นผลงานของวูลฟ์สตานแห่งยอร์ก (Wulfstan of York) ก็ตามที
กษัตริย์แห่งเดนมาร์ก
หลังจากที่พระเจ้าฮารัลด์ที่ 2 เสด็จสวรรคตใน ค.ศ. 1018 และพระเจ้าคนุตเสด็จไปยังเดนมาร์กเพื่อขึ้นครองราชบัลลังก์เดนมาร์กในพระนามว่าพระเจ้าคนุตที่ 2 โดยทรงชี้แจ้งสาเหตุในพระราชสาสน์ของปี ค.ศ. 1019 ว่าเป็นไปเพื่อป้องกันอังกฤษจากการรุกราน (ดูด้านบน) เป็นไปได้ว่ามีชาวเดนส์บางส่วนไม่พอใจพระองค์ ซึ่งอาจจะมีสาเหตุมาจากการที่ทรงมีพระราชบัญชาให้โจมตีชาวเวนส์บริเวณพอเมอเรเนีย ในการทัพครั้งนี้ หนึ่งในผู้ติดตามชาวอังกฤษของพระเจ้าคนุต กอดวิน ได้รับความไว้วางพระราชหฤทัยจากพระเจ้าคนุต หลังจากที่เขาได้นำกองทหารเข้าโจมตีค่ายของชาวเวนส์ในยามคํ่าคืน
เมื่อทรงเห็นว่าการปกครองในเดนมาร์กมีความมั่นคงแล้ว พระเจ้าคนุตก็เสด็จกลับอังกฤษในปี ค.ศ. 1020 โดยทรงแต่งตั้งยาร์ลอุลฟ์ (Ulf Jarl) พระเทวัน (น้องเขย) ของพระองค์ เป็นผู้สำเร็จราชการในเดนมาร์ก และทรงฝากฝังพระราชโอรส เจ้าชายฮาร์ธาคนุต ที่พระสูติแด่พระนางเอ็มมา ซึ่งพระองค์ได้สถาปนาขึ้นเป็นมกุฎราชกุมาร แห่งอังกฤษและเดนมาร์ก ไว้ในความดูแลของอุลฟ์ด้วย การขับไล่ธอร์เคลในปี ค.ศ. 1021 อาจจะมีความเกี่ยวข้องกับการโจมตีชาวเวนส์ หลังจากการเสด็จสวรรคตของพระเจ้าโอลอฟ สก็อทโคนุง ในปี ค.ศ. 1022 และการขึ้นครองราชย์ของพระเจ้าอนุนด์ จาค็อบ พระราชโอรส ผู้ทรงนำสวีเดนเข้าเป็นพันธมิตรกับนอร์เวย์ ทำให้เดนมาร์กมีข้ออ้างสำหรับการแสดงแสนยานุภาพของตนในแถบบอลติก จอมสบอร์ก ซึ่งเป็นฐานที่มั่นของชาวจอมสไวกิง (เชื่อกันว่าเป็นเกาะนอกชายฝั่งพอเมอเรเนีย) อาจจะเป็นเป้าหมายของพระเจ้าคนุตในการศึกครั้งนี้ หลังจากที่พระองค์ทรงแสดงเจตนารมณ์ที่จะแผ่อิทธิพลเข้าควบคุมกิจการภายในสแกนดิเนเวียแล้ว ก็ดูเหมือนว่าพระองค์จะหันมาปรองดองกับธอร์เคลในปี ค.ศ. 1023
การเสด็จสู่กรุงโรม
หลังจากทรงกำราบศัตรูในสแกนดิเนเวียแล้ว พระเจ้าคนุตก็ทรงต้อนรับคำเชิญเข้าร่วมงานพระราชพิธีราชาภิเษกของ จักรพรรดิค็อนราทที่ 2 แห่งจักรวรรดิโรมันอันศักดิ์สิทธิ์ ซึ่งจะจัดขึ้นในโรม พระองค์ทรงทิ้งราชกิจในแดนเหนือและเสด็จออกจากเดนมาร์กไปยังสถานที่จัดพิธีราชาภิเษกในวันอีสเตอร์ของปี ค.ศ. 1027—นอกจากนี้ การเสด็จสู่โรม อันเป็นศูนย์กลางของโลกคริสเตียน (Christendom) ยังนับว่าเป็นการแสวงบุญที่เป็นเกียรติที่สุดสำหรับกษัตริย์ยุโรปในสมัยกลาง ขณะเสด็จกลับพระเจ้าคนุตก็ทรงเขียนพระราชสาสน์ขึ้นอีกฉบับหนึ่ง ซึ่งเรียกกันว่า "พระราชสาสน์ฉบับ ค.ศ. 1027" (Cnut's letter of 1027) เนื้อหาข้างในมีจุดประสงค์เหมือนกับฉบับปี ค.ศ. 1019 คือการแจ้งเหล่าข้าราชบริพารในอังกฤษถึงเป้าหมายของพระองค์จากต่างแดน และทรงลงท้ายพระราชสาสน์ว่า "คนุต กษัตริย์แห่งอังกฤษ เดนมาร์ก และชาวนอร์เวย์ทั้งปวง แลบางพื้นที่ของชาวสวีด" ("King of all England and Denmark and the Norwegians and of some of the Swedes")
กอปรกับบทบาทของพระองค์ในฐานะกษัตริย์คริสตชน พระเจ้าคนุตจึงทรงให้เหตุผลการเสด็จไปโรม ว่าทรงเป็นการเดินทางเพื่อตระหนักถึงปาปที่ทรงก่อ เพื่อภาวนาขอการอภัยปาป (Redemption) และความปลอดภัยให้แก่ราษฎร์ของพระองค์ รวมไปถึงการเจรจากับพระสันตะปาปาให้ลดราคาแพลเลียม (Pallium, ผ้าคลุมไหล่สำหรับนักบวช) ให้กับเหล่าอาร์ชบิชอปอังกฤษ การหารือเพื่อยุติความบาดหมางระหว่างมุขมณฑลแคนเทอร์เบอรี และ ฮัมบวร์ค-เบรเมิน ในเรื่องอำนาจเหนือเขตมุขมณฑลเดนมาร์ก การคุ้มกันผู้แสวงบุญและเหล่าขบวนสินค้าบนเส้นทางสู่กรุงโรม ตามที่ทรงเขียนไว้ในพระราชสาสน์ ดังนี้:
พระนาม "โรเบิร์ต" ในพระราชสาสน์ของพระเจ้าคนุต แท้จริงแล้วหมายถึงพระเจ้าโรดอล์ฟที่ 3 พระมหากษัตริย์รัชกาลสุดท้ายของราชอาณาจักรบูร์กอญ ก่อนถูกรวมเป็นส่วนหนึ่งของจักรวรรดิโรมันอันศักดิ์สิทธิ์ การบันทึกพระนามผิดเพี้ยนไปเช่นนี้อาจจะเกิดจากความผิดพลาดของนายอาลักษณ์เอง คำประกาศของพระสันตะปาปา พระจักรพรรดิ และพระเจ้าโรดอล์ฟ มีขึ้นโดยมีอาร์ชบิชอปสี่องค์ บิชอปยี่สิบองค์ พร้อมกับ "ดยุกและขุนนางนับไม่ถ้วน" เป็นพยาน ทำให้เชื่อได้ว่าประกาศดังกล่าวมีขึ้นก่อนที่พระราชพิธีจะเสร็จสิ้น พระเจ้าคนุตทรงเชื่อมั่นในบทบาทของพระองค์อย่างเคร่งครัด ดูเหมือนว่าภาพลักษณ์ของพระองค์ในฐานะกษัตริย์คริสตชนผู้ยุติธรรม รัฐบุรุษ นักการทูต และผู้นำในการต่อสู้กับความอยุติธรรมจะมีเค้าความจริงอยู่บ้าง และสอดคล้องกับเจตนารมณ์ของพระองค์เช่นกัน
พระราชพิธีราชาภิเษกของจักรพรรดิค็อนราทที่ 2 ยังสะท้อนให้เห็นถึงสถานะของพระองค์ในสายตาของชาวยุโรปบนภาคพื้นทวีป เมื่อพระเจ้าคนุตและกษัตริย์แห่งบูร์กอญ ได้โดยเสด็จเคียงข้างพระจักรพรรรดิระหว่างขบวนพระราชพิธี และทรงยืนบนแท่นในระดับเท่ากัน แหล่งข้อมูลหลายชิ้นกล่าวว่าพระเจ้าคนุตและจักรพรรดิค็อนราท ทรงนับถือกันเฉกเช่นพี่น้อง เนื่องจากมีพระชนมายุไล่เลี่ยกัน จักรพรรดิค็อนราททรงยกดินแดนบริเวณชายแดนของดัชชีชเลสวิชให้กับพระเจ้าคนุต—ซึ่งเป็นดินแดนที่เชื่อมระหว่างเหล่าราชอาณาจักรในสแกนดิเนเวียกับภาคพื้นทวีป—เพื่อเป็นสัญลักษณ์ถึงความสัมพันธ์อันดีของทั้งสองพระองค์ บริเวณดังกล่าวยังเป็นสถานที่ที่ซึ่งความขัดแย้งระหว่างชาวเดนส์และชาวเยอรมันเกิดขึ้นบ่อยครั้งมาตั้งแต่หลายศตวรรษก่อน ซึ่งนำไปสู่การสร้างแนวป้องกันเดนเนวิกค์ (Danevirke) ซึ่งทอดยาวตั้งแต่แคว้นชเลสวิช บริเวณปากนํ้าชไลน์ (Schlei) อันแตกแขนงมาจากทะเลบอลติก ไปจนจรดทะเลเหนือ
การเสด็จเยือนกรุงโรมประสบความสำเร็จอย่างมาก ในบาทหนึ่งของบทกวี คนุตดราพา นายอาลักษณ์หลวงซิกวาทร์ ธอร์ดาร์สัน (Sigvatr Þórðarson) สรรเสริญพระเจ้าคนุตว่า "เป็นที่รักใคร่ขององค์จักรพรรดิ แลสนิทชิดเชื้อกับนักบุญเปโตร" ในยุคสมัยนั้นมีความเชื่อกันว่า กษัตริย์ที่ทำพระองค์ให้เป็นที่พึงพอพระทัยของพระเป็นเจ้าจะได้ปกครองราชอาณาจักรที่สงบสุข พระราชอำนาจของพระองค์มั่นคงขึ้นด้วยการสนับสนุนจากศาสนจักรและประชาชน และการเชี่อมสัมพันธ์กับอริของพระองค์ในแดนใต้ ทำให้พระองค์สามารถยุติความขัดแย้งกับศัตรูของพระองค์ในแดนเหนือ พระราชสาสน์ของพระองค์ไม่เพียงแต่บอกเหล่าข้าราชบริพารถึงความสำเร็จของพระองค์ในกรุงโรม แต่ยังรวมไปถึงเป้าหมายของพระองค์ในสแกนดิเนเวียด้วย:
พระเจ้าคนุตเสด็จออกจากกรุงโรมกลับสู่เดนมาร์ก เพื่อจัดแจ้งความเรียบร้อยภายใน และหลังจากนั้นก็ทรงเสด็จกลับอังกฤษ
กษัตริย์แห่งนอร์เวย์และบางส่วนของสวีเดน
ในพระราชสาสน์ฉบับ ค.ศ. 1027 ของพระองค์ พระเจ้าคนุตทรงกล่าวถึงตัวพระองค์เองว่าเป็นกษัตริย์แห่ง "ชาวนอร์เวย์ทั้งปวง แลบางพื้นที่ของชาวสวีด" ในขณะที่กษัตริย์สวีเดนถูกกล่าวถึงในแง่ลบ — สันนิฐานกันว่าแม่น้ำเฮลกาที่พระเจ้าคนุตทรงรบชนะสวีเดนตั้งอยู่ในจังหวัดอุปลันด์ (Uppland) และไม่ใช่แม่น้ำชื่อเดียวกัน ในทางตะวันออกของจังหวัดสโกเนอ (Skåne) พระเจ้าคนุตยังทรงกล่าวถึงความตั้งใจของพระองค์ในการเสด็จไปยังเดนมาร์กเพื่อสร้างสันติภาพระหว่างเหล่าราชอาณาจักรในสแกนดิเนเวีย ซึ่งตรงกับสิ่งที่จอหน์แห่งวุร์สเตอร์บันทึกไว้ว่า ในปี ค.ศ. 1027 พระเจ้าคนุตทรงทราบว่ามีชาวนอร์เวย์บางส่วนไม่พอใจการปกครองของพระองค์ พระเจ้าคนุตจึงทรงพระราชทานทองและเงินไปให้พวกเขาจำนวนหนึ่ง เพื่อให้พวกเขาหันมาสนับสนุนพระองค์
โฮกุน ผู้เป็นสมาชิกของตระกูลขุนนางที่มีความบาดหม้างกับกษัตริย์นอร์เวย์มาอย่างยาวนาน และเป็นพระญาติของพระเจ้าคนุต มีดินแดนในปกครองตนอยู่ก่อนแล้วที่หมู่เกาะบริเตน คืออาณาจักรเอิร์ลแห่งวุร์สเตอร์ โดยอาจจะปกครองตั้งแต่ ค.ศ. 1016 จนถึง ค.ศ. 1017 เส้นทางเดินเรือผ่านทะเลไอริช และ หมู่เกาะเฮอร์บริดี (Hebrides) นำไปสู่หมูเกาะออร์กนีย์ และนอร์เวย์ ถือเป็นปัจจัยสำคัญในความทะเยอทะยานของพระเจ้าคนุตที่จะเข้าครอบงำสแกนดิเนเวียและหมู่เกาะบริติช โดยโฮกุนทำหน้าที่เป็นรองผู้บังคับบัญชาของพระเจ้าคนุตในแนวยุทธศาสตร์นี้ และขั้นตอนสุดท้ายในแผนการนี้ก็คือการตั้งโฮกุนเป็นผู้สำเร็จราชการแทนพระเจ้าคนุตในนอร์เวย์ หลังจากที่ปลดพระเจ้าโอลาฟที่ 2 ลงจากบัลลังก์ได้ใน ค.ศ. 1028 แต่โฮกุนกลับเสียชีวิตลงเสียก่อนด้วยอุบัติเหตุเรือล่มที่เพนท์แลนด์ฟิฟฟ์ (ตั้งอยู่ระหว่างหมูเกาะออร์กนีย์ และแนวชายฝั่งสกอตแลนด์) ในช่วงปลาย ค.ศ. 1029 หรือต้น ค.ศ. 1030
หลังจากการเสียชีวิตของโฮกุน พระเจ้าโอลาฟที่ 2 ทรงเสด็จกลับมายังนอร์เวย์พร้อมกองทัพของผู้ภักดีและชาวสวีดจำนวนหนึ่ง พระองค์ทรงถูกกองกำลังชาวนอร์เวย์ปลงพระชนม์ในยุทธการที่สติกเคิลสตาด (Battle of Stiklestad) ความพยายามหลังจากนั้นของพระเจ้าคนุตในการปกครองนอร์เวย์โดยไม่มีการสนับสนุนจากเอิร์ลแห่งเลด ผ่านทางเอลฟ์จิฟูแห่งนอร์แธมตัน พระมเหสี และพระราชโอรสองค์โตที่ประสูติแต่พระนาง เจ้าชายสเวน คนุตสัน ไม่ประสบความสำเร็จ ช่วงเวลาดังกล่าวเป็นที่รู้จักในนอร์เวย์ว่า รัชสมัยของเอลฟ์จิฟู (Aelfgifu's Time) ซึ่งมีการเก็บภาษีอย่างหนัก การก่อกบฎ และนำไปสู่การฟื้นฟูราชวงศ์นอร์เวย์เดิมภายใต้การนำของพระเจ้ามักนุสผู้ทรงธรรม พระราชโอรสนอกสมรสของพระเจ้าโอลาฟที่ 2
การสวรรคตและการล่มสลายของจักรวรรดิ
พระเจ้าคานุตสวรรคตในวันที่ 12 พฤศจิกายน ค.ศ. 1035 ที่ชาฟท์สบรีในดอร์เซ็ต พระชนมพรรษาราว 40 พรรษา และถูกฝังที่มหาวิหารวินเชสเตอร์ ในวินเชสเตอร์ อดีตเมืองหลวงของอาณาจักรเวสเซ็กซ์ของชาวแซ็กซันและเป็นเมืองที่พระองค์เคยอาศัยอยู่
โชคร้ายที่โอรสของคานุตไม่สามารถทำได้เช่นพระบิดา หลังการสวรรคตของพระองค์ อาณาจักรแองโกลสแกนดิเนเวียก็เริ่มสลาย โอรสของเอลฟ์จิฟู แฮโรลด์ ขึ้นเป็นกษัตริย์แห่งอังกฤษแต่สวรรคตในปี ค.ศ.1040 ต่อมาฮาร์ธาคนุตปกครองได้เพียงสองปีก่อนสวรรคตเช่นกัน
ไม่มีพระราชบุตรของคานุตพระองค์ใดที่มีทายาท โอรสของเอ็มม่ากับเอเธลเร็ด เอ็ดเวิร์ดผู้สารภาพ จึงเสด็จกลับจากนอร์ม็องดีเพื่อสืบทอดบัลลังแห่งอังกฤษในปี ค.ศ.1042
แหล่งข้อมูลอื่น
985 1035
สมาคมโอลิมปิกเบอร์มิวดา
สมาคมโอลิมปิกเบอร์มิวดา (Bermuda Olympic Association, รหัสไอโอซี: BER) เป็นคณะกรรมการโอลิมปิกแห่งชาติที่เป็นตัวแทนของประเทศเบอร์มิวดาสำหรับการเคลื่อนไหวกีฬาโอลิมปิก ก่อตั้งเมื่อปี พ.ศ. 2511 มีสำนักงานใหญ่ตั้งอยู่ที่ประเทศเบอร์มิวดา เป็นองค์กรไม่แสวงหาผลกำไรที่คัดเลือกทีมและระดมทุนเพื่อส่งผู้เข้าแข่งขันจากเบอร์มิวดาเข้าร่วมการแข่งขันกีฬาโอลิมปิกที่จัดโดยคณะกรรมการโอลิมปิกสากล (ไอโอซี) และเป็นสมาชิกขององค์การกีฬาแพนอเมริกัน (พีเอเอสโอ)
แอนดอร์ (ละครโทรทัศน์)
แอนดอร์ หรือ สตาร์ วอร์ส: แอนดอร์ เป็นภาพยนตร์ชุดทางโทรทัศน์จากสหรัฐ แนวเรื่องบันเทิงคดีวิทยาศาสตร์แอกชันผจญภัย สร้างสรรค์โดย Tony Gilroy ออกฉายผ่านบริการสตรีมมิ่งดิสนีย์พลัส เป็นภาพยนตร์ชุดแบบคนแสดงเรื่องที่ 4 ในแฟรนไชส์สตาร์ วอร์ส และเป็นเนื้อเรื่องภาคก่อนของภาพยนตร์โร้กวัน: ตำนานสตาร์ วอร์ส (2016) เล่าเรื่องราวของแคสเซียน แอนดอร์ สายลับกบฎ ในช่วง 5 ปีก่อนเหตุการณ์ในภาพยนตร์
Diego Luna กลับมารับบทแคสเซียน แอนดอร์ และยังรับตำแหน่งผู้อำนวยการสร้างฝ่ายบริหารของซีรีส์เรื่องนี้อีกด้วย ลูคัสฟิล์มได้ประกาศเปิดตัวซีรีส์เรื่องนี้เมื่อเดือนพฤศจิกายน ค.ศ. 2018 โดยระบุว่าได้ว่าจ้าง Stephen Schiff มาทำหน้าที่เป็นโชว์รันเนอร์ แต่ต่อมาก็มีการเปลี่ยนให้ Tony Gilroy เข้ามาทำหน้าที่เป็นโชว์รันเนอร์แทนเมื่อเดือนเมษายน ค.ศ. 2020 การถ่ายทำเริ่มขึ้นในช่วงปลายเดือนพฤศจิกายน ค.ศ. 2020 โดย Gilroy ไม่สามารถมากำกับได้อย่างที่วางแผนไว้เนื่องจากการระบาดทั่วของโควิด-19 ซีรีส์เรื่องนี้ถ่ายทำทั้งที่ไพน์วูดสตูดิโอในลอนดอนและในสถานที่ต่าง ๆ ในสหราชอาณาจักร และสิ้นสุดการถ่ายทำเมื่อเดือนกันยายน ค.ศ. 2021
ซีรีส์แอนดอร์ซีซั่นที่ 1 ออกฉายครั้งแรกทางดิสนีย์พลัสแบบรายสัปดาห์เมื่อวันที่ 21 กันยายน ค.ศ. 2022 โดยในวันแรกได้ลงให้รับชมพร้อมกัน 3 ตอน ได้รับคำวิจารณ์ในทางบวกจากนักวิจารณ์ ซึ่งชื่นชมงานเขียนบท การกำกับ การแสดง (โดยเฉพาะการแสงของ Luna, Skarsgård, O'Reilly, Soller, และ Serkis) ฉากแอกชัน เทคนิกภาพพิเศษ ดนตรีประกอบ และภาพรวมของซีรีส์ที่มีโทนมืดหม่นและเป็นผู้ใหญ่กว่าผลงานสตาร์ วอร์สอื่น ๆ แม้จะมีคำวิจารณ์ในเรื่องจังหวะการเล่าเรื่องอยู่บ้างก็ตามที ขณะนี้ซีซั่นที่สองกำลังอยู่ในขั้นตอนการเตรียมการสร้าง โดยจะมีทั้งหมด 12 ตอน มีกำหนดเริ่มถ่ายทำช่วงเดือนพฤศจิกายน ค.ศ. 2022 ซึ่งจะเป็นซีซั่นสุดท้ายของซีรีส์นี้ และเล่าเรื่องนำไปสู่เหตุการณ์ในโร้กวันโดยตรง
แก่นเรื่อง
ซีรีส์นี้เล่าเรื่องราวในช่วงเวลาห้าปีก่อนเหตุการณ์ในโร้กวัน (2016) เป็นเรื่องราวของหลากตัวละครในช่วงที่พันธมิตรกบฎกำลังก่อตัวขึ้นเพื่อตอบโต้จักรวรรดิกาแลกติก หนึ่งในตัวละครนี้คือแคสเซียน แอนดอร์ โจรคนหนึ่งที่ค่อย ๆ กลายมาเป็นนักปฏิวัติและเข้าร่วมกับพันธมิตรกบฎ
นักแสดงนำ
หัวขโมยจากดาวเคราะห์เคนารีซึ่งถูกทำลายโดยอุบัติเหตุงานเหมืองของจักรวรรดิกาแลกติก ในตอนเริ่มต้นของซีรีส์นี้แอนดอร์เป็นคนที่มีความคิดต่อต้านและเหยียดยามการปฏิวัติ ก่อนจะค่อย ๆ เปลี่ยนเป็นคนที่มีความเห็นอกเห็นใจคนอื่นอย่างที่สุดจนพร้อมจะสละชีวิตตนเองเพื่อช่วยกาแลกซีเอาไว้อย่างที่เป็นอยู่ในโร้กวัน Gilroy ได้บรรยายลักษณะตัวละครนี้เอาไว้ว่าเป็นผู้นำที่มีพรสวรรค์ในการชักจูงผู้คน จึงเหมาะที่สุดกับการเป็นสายลับ เป็นนักรบ และเป็นนักฆ่า ตัวละครในวัยเด็กรับบทโดย Antonio Viña ซึ่งตอนนั้นมีชื่อในเรื่องว่าแคสซ่า รักษาการผู้ตรวจราชการขององค์กรพรีออกซ์-มอร์ลานา (พรีมอร์) ซึ่งเป็นบริษัทรวมกิจที่ควบคุมพื้นที่การค้า คาร์นทำงานให้กับหน่วยรักษาความปลอดภัยของพรีมอร์ หลังจากที่แอนดอร์ได้สังหารพนักงานรักษาความปลอดภัยของพรีมอร์ไป 2 คน เขาก็ตั้งใจจะตามจับแอนดอร์ให้ได้ Soller บรรยายตัวละครนี้ไว้ว่าเป็นคนที่มีความตั้งใจอย่างสุดขั้วที่จะสร้างความประทับใจให้กับคนอื่นเพื่อเติมเต็มช่องว่างในตัวเอง และการที่จะทำอย่างนั้นได้เขาก็ต้องไต่เต้าไปให้ถึงจุดที่สูงที่สุดของที่ที่เขาอยู่ ซึ่งที่ที่เขาอยู่ก็คือที่ที่ให้ความสำคัญกับการจำกัดสิทธิ์ การควบคุมเบ็ดเสร็จ และการครองอิทธิพลเหนือคนอื่นนั่นเอง สายติดต่อของคาลีนซึ่งเป็นส่วนหนึ่งของพันธมิตรกบฎ เขาได้ว่าจ้างแคสเซียนให้ทำภารกิจแรกในฐานะผู้ปฏิบัติงานของกบฎ ลูเธนมีฉากหน้าเป็นพ่อค้าของเก่าที่มีบุคลิกโผงผาง เปิดร้านอยู่บนดาวเคราะห์คอรัสซานท์
การเตรียมการ
Bob Iger ในฐานะซีอีโอของดิสนีย์ได้ประกาศเมื่อเดือนพฤศจิกายน ค.ศ. 2017 ว่าดิสนีย์และลูคัสฟิล์มกำลังเตรียมการสร้างภาพยนตร์ชุดทางโทรทัศน์แบบคนแสดงของสตาร์ วอร์สเพื่อออกฉายทางบริการสตรีมมิงดิสนีย์พลัสอยู่หลายเรื่องด้วยกัน ต่อมาจึงได้เปิดเผยว่าหนึ่งในนั้นคือซีรีส์ภาคต้นของภาพยนตร์โร้กวัน (2016) โดยได้รับการบรรยายเอาไว้ว่าเป็นซีรีส์แนวสายลับระทึกขวัญของตัวละครแคสเซียน แอนดอร์ ซึ่งจะมี Diego Luna กลับมารับบทบาทเดิม และคาดว่าจะเริ่มการถ่ายทำได้ใน ค.ศ. 2019 หลังจาก Luna เสร็จสิ้นจากการถ่ายทำซีรีส์ Narcos: Mexico ซีซั่นที่สอง โดยในช่วงแรกมี Jared Bush มารับหน้าที่เตรียมการสร้าง เขียนบทตอนนำร่อง และเขียนคู่มือหลักของโครงการซีรีส์
การเขียนบท
ในทีมเขียนบทนอกจากจะมี Gilroy และ Schiff ร่วมเขียนบทแล้ว ยังมี Beau Willimon และ Dan Gilroy (น้องชายของ Tony Gilroy) ร่วมเขียนบทอีกด้วย
การถ่ายทำ
การถ่ายทำเริ่มต้นขึ้นในช่วงปลายเดือนพฤศจิกายน ค.ศ. 2020 ที่เมืองลอนดอน ประเทศอังกฤษ โดยการถ่ายทำหลักจะอยู่ในไพน์วูดสตูดิโอ  มีชื่อรหัสขณะถ่ายทำว่าพิลกริม และเป็นซีรีส์สตาร์ วอร์สแบบคนแสดงเรื่องแรกที่ไม่ได้ใช้เทคนิกการสร้างภาพฉากหลังดิจิตอลแบบสเตจคราฟท์
ดนตรีประกอบ
Gilroy ได้ติดต่อให้ Nicholas Britell มาประพันธ์ดนตรีประกอบให้กับซีรีส์เรื่องนี้ตั้งแต่ปี ค.ศ. 2020 ช่วงก่อนเริ่มถ่ายทำ เพื่อที่จะได้สามารถนำดนตรีบางส่วนเข้ามาเป็นส่วนหนึ่งของการถ่ายทำและอยู่ในเนื้อเรื่อง ทั้งสองคนต่างก็อาศัยอยู่ในแมนฮัตตัน แต่เพิ่งเคยพบและร่วมงานกันครั้งแรกในการสร้างซีรีส์เรื่องนี้เมื่อเดือนสิงหาคม ค.ศ. 2020 Kennedy และ Gilroy ต้องการให้ซีรีส์เรื่องนี้มีเสียงที่เป็นเอกลักษณ์ ดังนั้น Britell จึงเสนอว่าดนตรีประกอบจะมีเสียงแบบออเคสตร้าเป็นพื้นฐานโดยเพิ่มเติมเสียงอื่น ๆ ที่มีความหลากหลายเข้าไปร่วมด้วย เขายังกล่าวอีกว่าขอบเขตของซีรีส์เรื่องนี้นั้นกว้างขวางมาก ทำให้แต่ละตอนมาพร้อมกับความต้องการใหม่ ๆ ดนตรีใหม่ ๆ และแนวคิดใหม่ ๆ และเมื่อเนื้อเรื่องดำเนินไป ดนตรีประกอบก็ต้องเปลี่ยนแปลงตามไปด้วย
สมิงชีพราย
สมิงชีพราย (သ္ငီ အဲာပြရဲာ ဇိပ်ဗြဲာ, သမိန် အဲပြရဲ ဇိပ်ဗြဲ) เป็นอัครมหาเสนาบดีของ อาณาจักรหงสาวดี ในช่วง คริสต์ทศวรรษ 1380 ในรัชสมัยของ พระยาอู่ และ พระเจ้าราชาธิราช เขาเป็นกุญแจสำคัญที่ส่งผลให้พระเจ้าราชาธิราชก้าวขึ้นสู่อำนาจ สมิงชีพรายสูญเสียตำแหน่งอัครมหาเสนาบดีให้กับ ยัตซา หรือ สมิงพ่อเพชร และ เทียนมานียุต หรือ อำมาตย์ทินมณิกรอด ใน ค.ศ. 1388 แต่สมิงชีพรายยังคงรับราชการเป็นเสนาบดีผู้ใหญ่จนถึง ค.ศ. 1408
มหาวิทยาลัยมิชิแกน
มหาวิทยาลัยมิชิแกน แอนน์อาร์เบอร์ (University of Michigan, Ann Arbor) เป็นมหาวิทยาลัยรัฐ ตั้งอยู่ในเมืองแอนน์อาร์เบอร์ รัฐมิชิแกน สหรัฐอเมริกา
มหาวิทยาลัยก่อตั้งเมื่อวันที่ 26 สิงหาคม พ.ศ. 2360 (ค.ศ. 1817) ในเมืองดีทรอยต์ และได้ย้ายมาที่แอนน์อาร์เบอร์ ใน พ.ศ. 2390 มหาวิทยาลัยมิชิแกนเป็นมหาวิทยาลัยที่เก่าแก่ที่สุดในรัฐมิชิแกน และได้ชื่อว่าเป็นมหาวิทยาลัยชั้นนำในอันดับต้นของประเทศในหลายสาขาวิชา รวมถึงทางด้านวิศวกรรม สถาปัตยกรรมและผังเมือง กฎหมาย บริหาร วิทยาศาสตร์ แพทยศาสตร์ และดนตรี
มหาวิทยาลัยมิชิแกนได้ชื่อว่าเป็นมหาวิทยาลัยรัฐที่ค่าเล่าเรียนแพงที่สุดในสหรัฐอเมริกา สำหรับนักศึกษาที่ภูมิลำเนาไม่ได้อยู่ในรัฐมิชิแกน
อือร์เยอ แวย์แซแล
อือร์เยอ แวย์แซแล (Yrjö Väisälä; 6 กันยายน 1891 – 21 กรกฎาคม 1971) เป็น นักดาราศาสตร์ ชาวฟินแลนด์ เกิดที่เมืองอุตรา จังหวัดคาร์ยาลาเหนือ (ปัจจุบันคือเมืองโยเอ็นซู) พี่ชายของเขาคือ วิลโฮ แวย์แซแล (Vilho Väisälä, 1889 – 1969) เป็น นักอุตุนิยมวิทยาและนักฟิสิกส์ซึ่งเป็นผู้ก่อตั้งบริษัทแวย์แซแล และน้องชายของเขาเป็นนักคณิตศาสตร์ชื่อ กัลเล แวย์แซแล (Kalle Väisälä, 1893 – 1968)
บุคคล
แวย์แซแลมีส่วนร่วมในการผลิตอุปกรณ์ทางทัศนศาสตร์ เขาปรับปรุงวิธีการวัดประสิทธิภาพขององค์ประกอบเชิงแสง มีส่วนในการสร้างกล้องโทรทรรศน์แบบชมิทประสิทธิภาพสูงรุ่นแรก ๆ บางครั้งเขาได้รับการยกให้เป็นหนึ่งในผู้ประดิษฐ์กล้องโทรทรรศน์แบบชมิทด้วย กล้องโทรทรรศน์แบบชมิทของแวย์แซแลถูกใช้ที่ มหาวิทยาลัยตุรกุ ในเมืองตุรกุ เพื่อสำรวจดาวเคราะห์น้อยและดาวหาง
เขาเป็นผู้ค้นพบดาวเคราะห์น้อย 128 ดวง ค้นพบดาวหางคาบสั้น 40P/Väisälä และเป็นหนึ่งในผู้ค้นพบดาวหาง 139P/Väisälä–Oterma กลุ่มของเขาที่นำโดยลีซิ โอเตร์มา ค้นพบดาวเคราะห์น้อยมากกว่า 800 ดวง
แวย์แซแลยังนับถือลัทธิภาษาเอสเปรันโต ร่วมกับพี่น้องของเขา ในปี 1968 เขาเป็นประธานสมาพันธ์นักวิทยาศาสตร์ภาษาเอสเปรันโตนานาชาติ (Internacia Scienca Asocio Esperantista) เขายังตั้งชื่อดาวเคราะห์น้อยที่เขาค้นพบว่า (1421) เอสเปรันโต และ (1462) ซาเมนฮอฟ
ประเทศเดนมาร์กในพาราลิมปิกฤดูร้อน 2012
ประเทศเดนมาร์ก เข้าร่วมแข่งขันกีฬาพาราลิมปิกฤดูร้อน ครั้งที่ 14 ค.ศ. 2012 (พ.ศ. 2555) ณ กรุงลอนดอน, ประเทศอังกฤษ สหราชอาณาจักร ระหว่างวันที่ 29 สิงหาคมถึง 9 กันยายน พ.ศ. 2555 คณะกรรมการพาราลิมปิกแห่งชาติเดนมาร์กเป็นตัวแทนประเทศส่งทีมนักกีฬาทีมชาติที่ผ่านรอบคัดเลือกพาราลิมปิกเข้าร่วมแข่งขันทั้งหมด 28 คนใน 8 ชนิดกีฬา
กรีฑา
ผลการแข่งขันดังนี้ :
สกาวเดือน
สกาวเดือน เป็นนวนิยายไทยแนวย้อนยุคอิงประวัติศาสตร์ ผลงานของฉัตรชัย วิเศษสุวรรณภูมิ หรือพนมเทียน ศิลปินแห่งชาติสาขาวรรณศิลป์
ตะกร้อไทยแลนด์ลีก 2560
ตะกร้อไทยแลนด์ลีก 2560 เป็นการแข่งขันตะกร้อไทยแลนด์ลีกครั้งที่ 16 ซึ่งในฤดูกาลนี้จะมีสโมสรเข้าร่วมการแข่งขันเป็น 10 สโมสร
โดยเริ่มแข่งขันครึ่งฤดูกาลแรกระหว่างวันที่ 8 กรกฎาคม ถึง 2 กันยายน 2560 และครึ่งฤดูกาลหลังระหว่างวันที่ 9 กันยายน ถึง 28 ตุลาคม 2560 โดยแข่งในระบบเหย้าเยือนพบกันหมดเป็นจำนวนทีมละ 18 นัด แต่ละสโมสรสามารถส่งชื่อผู้เล่นตลอดฤดูกาลแข่งขันได้ไม่เกิน 18 คน ในการทำการแข่งขันแต่ละครั้ง จะส่งทีมลงทำการแข่งขันได้ 2 ทีม คือทีม ก. กับ ทีม ข. แต่ละทีมจะส่งรายชื่อลงทำการแข่งขันได้ไม่เกิน 5 คน ตัวจริง 3 คน ตัวสำรอง 2 คน เปลี่ยนตัวได้ 1 คน ในการทำการแข่งขันแต่ละครั้ง หากสามารถชนะได้ทั้ง 2 ทีม จะได้ 2 คะแนน ชนะทีมเดียวจะได้ 1 คะแนน แพ้ทั้ง 2 ทีม จะได้ 0 คะแนน การจัดลำดับบนตารางคะแนน ดังนี้
ทีมที่ได้คะแนนรวมสูงสุดเมื่อสิ้นสุดฤดูกาลเป็นทีมชนะเลิศ ส่วนทีมที่ได้คะแนนรองลงมาจะถูกจัดอันดับลดหลั่นกันตามคะแนนรวมที่ได้จนถึงทีมสุดท้าย ในกรณีที่มีทีมมากกว่า 1 ทีมขึ้นไป ได้คะแนนรวมเท่ากันเมื่อสิ้นสุดฤดูกาลให้ใช้เกณฑ์พิจารณาเรียงลำดับดังนี้
พี่น้องสายลับ
พี่น้องสายลับ (The Brothers Grimsby) เป็นภาพยนตร์แอ็คชั่น-คอมเมดี้สัญชาติอังกฤษ-อเมริกันที่ออกฉายในปี ค.ศ. 2016 กำกับโดย หลุยส์ เลเทอร์เรียร์ และเขียนบทโดย ซาชา บารอน โคเฮน, ฟิล จอห์นสตัน และ ปีเตอร์ เบย์นแฮม ภาพยนตร์เรื่องนี้นำแสดงโดย ซาชา บารอน โคเฮน, มาร์ก สตรอง, เรเบล วิลสัน, อิซล่า ฟิชเชอร์, แอนนาเบล วอลลิส, แกบโบเรย์ ซิดิเบ, เปเนโลเป กรุซ และ เอียน เอ็มซีเชน ร่วมอำนวยการสร้างโดย โคลัมเบีย พิคเจอร์ส, แอลสตาร์ แคพพิเทิล, วิลเลจ โรดโชว์ พิกเจอส์, โฟร์ บาย ทู ฟิล์มส์, บิ๊ก ทอล์ค โปรดักชั่นส์ และ เวิร์คกิ้ง ไทเทิล ฟิล์มส์ จัดจำหน่ายโดย โซนี่ พิคเจอร์ส รีลีสซิ่ง เข้าฉายในสหราชอาณาจักรเมื่อวันที่ 24 กุมภาพันธ์ ค.ศ. 2016 และในสหรัฐอเมริกาวันที่ 11 มีนาคม ค.ศ. 2016 ภาพยนตร์เรื่องนี้ได้รับการวิจารณ์ที่หลากหลายและพิสูจน์แล้วว่าภาพยนตร์เรื่องนี้ไม่สามารถทำรายได้ในบ็อกซ์ออฟฟิศได้
เจ้าหญิงคามิลลา ดัชเชสแห่งกัสโตร
เจ้าหญิงคามิลลา ดัชเชสแห่งกัสโตร (Camilla Crociani) (มีพระนามเดิมว่า:คามิลลา โครเซียนี) ประสูติเมื่อวันที่ 5 เมษายน 2514 ณ กรุงโรม ประเทศอิตาลี เป็นธิดาของ คามิโล โครเซียนี และ เอดี เวลเซล พระบิดาของพระองค์เป็นนักอุตสาหกรรม ส่วนพระมารดานั้น เป็นนักแสดงชื่อดัง พระองค์ทรงศึกษา ณ โรงเรียนเมานต์เซนต์ สคูล ก่อนจะไปศึกษาที่ มหาวิทยาลัยนิวยอร์ก
เสกสมรส
คามิลลา โครเซียนี เข้าพิธีเสกสมรสกับ เจ้าชายคาร์โล ดยุกแห่งกัสโตร เมื่อวันที่ 31 ตุลาคม 2541 คามิลลา รับพระราชทานพระอิสริยยศ ดัชเชสแห่งกัสโตร เจ้าหญิงแห่งบูร์บง-ซิซิลีทั้งสอง พระชายา มีพระธิดา 2 พระองค์คือ
ความขัดแย้งในครอบครัว
ในปี 2554 คริสตินา โครเซียนี พระขขนิษฐาของพระองค์นั้น เกิดความขัดแย้ง และทะเลาะกันจนเกิดการแบ่งแยกมรดกของพระบิดาและพระมารดาของพระองค์ และในที่สุดเมื่อวันที่ 17 กันยายน 2560 ศาลแห่งนิวเจอซีย์ ตัดสินให้ เอดี เวลเซล พิจรณาให้สร้างกองทุนเพื่อคนยากไร้ โดยใช้เงินจำนวน 200 ล้านยูโร ซึ่งเป็นการตัดปัญหา ทำให้คริสตินา พระขนิษฐา ของพระองค์นั้น เกิดความไม่พอใจ แต่ทำอะไรไม่ได้
พระกรณียากิจ
เจ้าหญิงคามิลลา ดัชเชสแห่งกัสโตร ทรงปฏิบัติพระกรณียากิจในด้านการกุศลเป็นหลัก ดังนี้
ยัน ฮุส
ยัน ฮุส (Jan Hus, ) หรือ จอห์น ฮัส (John Hus, John Huss; ประมาณ ค.ศ. 1369 – 6 กรกฎาคม ค.ศ. 1415) เป็นนักปรัชญาและบาทหลวงชาวเช็ก ถือเป็นบุคคลแรก ๆ ที่มีแนวคิดในการปฏิรูปศาสนา
ประวัติ
ยัน ฮุสเกิดที่เมืองฮูซิเนตส์ ราชอาณาจักรโบฮีเมีย (ปัจจุบันเป็นส่วนหนึ่งของสาธารณรัฐเช็ก) เมื่อประมาณปี ค.ศ. 1369 หลังจากนั้นไม่นานเขาก็ย้ายไปอยู่ที่ปราก และเรียนจบที่มหาวิทยาลัยปราก หลังเรียนจบ ฮุสก็บวชเป็นบาทหลวงและเทศนาตามเมืองต่าง ๆ และขึ้นดำรงตำแหน่งอธิการบดีของมหาวิทยาลัยปรากหลังจากนั้น 2-3 ปี ฮุสมีความสนใจในแนวคิดของจอห์น วิคลิฟฟ์ (John Wycliffe) นักปรัชญาศาสนาชาวอังกฤษ และผลักดันให้เกิดการปฏิรูปศาสนา เนื่องจากเห็นถึงความเสื่อมทรามทางศีลธรรมของบรรดานักบวช นอกจากนี้ ฮุสยังแปลหนังสือของวิคลิฟฟ์ซึ่งเป็นหนังสือที่ทางคริสตจักรสั่งห้ามอีกด้วย ทำให้ในปี ค.ศ. 1409 เขาถูกขับออกจากศาสนาโดยพระสันตะปาปาอเล็กซานเดอร์ที่ 5 ฮุสลี้ภัยไปที่เมืองคอนสตันซ์ในเยอรมนี ด้วยความช่วยเหลือจากจักรพรรดิซีกิสมุนด์ แต่ก็ถูกจับตัวที่นั่น เขาถูกไต่สวนและถูกตัดสินว่ามีความผิดจริงในฐานเป็นบุคคลนอกรีต จนที่สุด ในวันที่ 6 กรกฎาคม ค.ศ. 1415 ฮุสก็ถูกมัดติดกับเสาและเผาทั้งเป็น เถ้ากระดูกของเขาถูกนำไปทิ้งที่แม่น้ำไรน์
หลังจากที่ฮุสเสียชีวิต ผู้ที่เชื่อในแนวคิดของเขาที่เรียกว่า "ฮุสไซต์" (Hussite) ก็รวมตัวกันก่อกบฏต่อผู้ปกครองที่นับถือนิกายคาทอลิก จนเกิดเป็นสงครามฮุสไซต์ แนวคิดของเขายังเป็นแนวทางให้มาร์ติน ลูเทอร์, ฌ็อง กาลแว็ง และฮุลดริช ซวิงลี ทำการปฏิรูปศาสนาฝ่ายโปรเตสแตนต์และคริสตจักรปฏิรูปในอีกร้อยกว่าปีต่อมา
รัฐออริกอน
ออริกอน (Oregon, ) เป็นรัฐหนึ่งในภูมิภาคตะวันตกเฉียงเหนือแปซิฟิกของทวีปอเมริกาเหนือและในภาคตะวันตกของสหรัฐ ด้านเหนือมีแม่น้ำโคลัมเบียเป็นเส้นแบ่งเขตส่วนมากกับรัฐวอชิงตัน ด้านตะวันออกมีแม่น้ำสเนกเป็นเส้นแบ่งเขตแดนส่วนมากกับรัฐไอดาโฮ ด้านใต้มีเส้นขนานที่ 42 องศาเหนือเป็นเส้นแบ่งเขตกับรัฐเนวาดาและรัฐแคลิฟอร์เนีย ในขณะที่ด้านตะวันตกจรดมหาสมุทรแปซิฟิก
ออริกอนเป็นถิ่นที่อยู่ของชนพื้นเมืองหลายกลุ่มมาเป็นเวลาหลายพันปี พ่อค้า นักสำรวจ และผู้ตั้งถิ่นฐานชาวยุโรปกลุ่มแรกเริ่มสำรวจพื้นที่ที่เป็นชายฝั่งแปซิฟิกของออริกอนในปัจจุบันในช่วงต้นถึงกลางคริสต์ศตวรรษที่ 16 ตั้งแต่ ค.ศ. 1564 สเปนเริ่มส่งเรือเดินสมุทรจากฟิลิปปินส์มาทางทิศตะวันออกเฉียงเหนือ โดยล่องมาตามกระแสน้ำคูโรชิโอะและกวาดเส้นทางเป็นวงกลมข้ามมหาสมุทรแปซิฟิกตอนเหนือ ใน ค.ศ. 1592 ฆวน เด ฟูกา จัดทำแผนที่และศึกษากระแสน้ำต่าง ๆ ในแถบตะวันตกเฉียงเหนือแปซิฟิกอย่างละเอียด ซึ่งรวมถึงชายฝั่งออริกอนและช่องแคบที่ตั้งชื่อตามชื่อของเขาในปัจจุบัน คณะสำรวจของลูวิสและคลาร์กเดินทางผ่านออริกอนในช่วงต้นคริสต์ทศวรรษ 1800 และการตั้งรกรากของผู้ดักสัตว์เอาขนและผู้ค้าขนสัตว์ได้กลายเป็นการตั้งถิ่นฐานถาวรครั้งแรกของชาวยุโรปในออริกอน มีการจัดตั้งหน่วยงานปกครองตนเองขึ้นในภูมิภาคออริกอนเมื่อ ค.ศ. 1843 และจัดตั้งเป็นดินแดนออริกอนเมื่อ ค.ศ. 1848 ออริกอนกลายเป็นรัฐที่ 33 ของสหรัฐเมื่อวันที่ 14 กุมภาพันธ์ ค.ศ. 1859
ในปัจจุบัน รัฐออริกอนมีประชากร 4.2 ล้านคนบนพื้นที่กว่า 250,000 ตารางกิโลเมตร (98,000 ตารางไมล์) เป็นรัฐที่มีขนาดใหญ่เป็นอันดับที่ 9 และมีประชากรมากเป็นอันดับที่ 27 ของสหรัฐ เซเลมเป็นเมืองหลวงและเมืองที่มีประชากรมากเป็นอันดับที่ 2 ของรัฐ โดยมีประชากร 177,723 คน พอร์ตแลนด์ซึ่งมีประชากร 652,503 คนเป็นเมืองที่มีประชากรมากที่สุดของรัฐและมากเป็นอันดับที่ 26 ของสหรัฐ เขตมหานครพอร์ตแลนด์ซึ่งครอบคลุมเทศมณฑลข้างเคียงในรัฐวอชิงตันด้วยนั้นเป็นเขตมหานครที่ใหญ่เป็นอันดับที่ 25 ของประเทศ โดยมีประชากร 2,512,859 คน
ในอดีตเศรษฐกิจของรัฐออริกอนขับเคลื่อนด้วยการเกษตร การประมง การทำไม้ และการไฟฟ้าพลังน้ำในรูปแบบต่าง ๆ ออริกอนเป็นผู้ผลิตไม้แปรรูปชั้นนำของสหรัฐแผ่นดินใหญ่ โดยอุตสาหกรรมไม้แปรรูปมีความสำคัญอย่างมากต่อเศรษฐกิจของรัฐในคริสต์ศตวรรษที่ 20 เทคโนโลยีเป็นอีกหนึ่งในพลังทางเศรษฐกิจที่สำคัญของรัฐออริกอน โดยเริ่มต้นจากการก่อตั้งซิลิคอนฟอริสต์ในคริสต์ทศวรรษ 1970 และการขยายตัวของบริษัทเท็กโทรนิกซ์และอินเทลในเวลาต่อมา บริษัทผลิตชุดกีฬาไนกี้ซึ่งมีสำนักงานใหญ่อยู่ในเมืองบีเวอร์ตันเป็นบริษัทมหาชนที่ใหญ่ที่สุดของรัฐ โดยมีรายได้ 46,710 ล้านดอลลาร์สหรัฐในปีงบประมาณ 2022
อำเภอเพ่ย์
อำเภอเพ่ย์ (沛縣) เป็นอำเภอหนึ่งที่อยู่ภายใต้การปกครองของนครสฺวีโจว มณฑลเจียงซู สาธารณรัฐประชาชนจีน ทางทิศตะวันตกเฉียงเหนือติดกับนครจี่หนิง มณฑลชานตง ทิศตะวันออกเฉียงเหนือติดกับนครจ่าวจวง มณฑลชานตง
ประวัติศาสตร์
อำเภอเพ่ย์เป็นบ้านเกิดของหลิว ปัง ซึ่งขึ้นครองราชย์เป็นจักรพรรดิฮั่นเกา ปฐมกษัตริย์ราชวงศ์ฮั่น ทั้งเป็นบ้านเกิดของฝาน ข่วย (樊哙) ขุนศึกคู่ใจของหลิว ปัง
เขตการปกครอง
ปัจจุบันอำเภอเพ่ย์ประกอบด้วย 15 เมือง (镇 เจิ้น) ดังนี้
รัฐเกแบ็ก
ข้อมูลทางภูมิศาสตร์และประชากรศาสตร์
รัฐเกแบ็กมีพื้นที่ 1,542,056 ตารางกิโลเมตร ซึ่งใหญ่กว่าประเทศไทยถึงสามเท่า (513,120 ตารางกิโลเมตร) หรือใหญ่กว่าประเทศญี่ปุ่นสี่เท่าตัว (377,944 ตารางกิโลเมตร) ตั้งอยู่ที่ละติจูด 17–22 องศาเหนือ
เมืองหลวงของรัฐเกแบ็กคือ นครเกแบ็ก ซึ่งมีประชากรมากเป็นอันดับสองของรัฐ
เมืองที่มีความสำคัญของรัฐคือ เมืองมอนทรีออล (Montreal) ซึ่งเป็นเมืองเศรษฐกิจและมีประชากรมากที่สุดของรัฐและยังเป็นเมืองที่ใหญ่และสำคัญเป็นอันดับสามของแคนาดารองจากโทรอนโตและแวนคูเวอร์
ความหนาแน่นของประชากรเบาบางมากมีประชากรห้าคนต่อหนึ่งตารางกิโลเมตร ทางตอนเหนือของเกแบ็กมีประชากรอาศัยอยู่น้อยมาก
ร้อยละ 8 จะอาศัยอยู่บริเวณแม่น้ำเซนต์ลอว์เรนซ์ (St. Lawrence) มีประชากรอาศัยอยู่ 7,669,100 คน
ประวัติศาสตร์และวัฒนธรรม
ประชากรร้อยละ 83 ใช้ภาษาฝรั่งเศส ด้วยเหตุนี้จึงทำให้เกแบ็กเป็นดินแดนที่ใช้ภาษาฝรั่งเศสมากที่สุดของอเมริกาเหนือ และประกาศให้ภาษาฝรั่งเศสเป็นภาษาทางการ (ส่วนภาษาอังกฤษเป็นภาษาทางการของประเทศแคนาดา)
นอกจากภาษาฝรั่งเศสแล้วยังมีการใช้ภาษาอื่นอยู่บ้างแต่ค่อนข้างน้อยมาก อย่างเช่นภาษาอังกฤษประมาณร้อยละ 8 ของประชากรเกแบ็ก
ชาวเกแบ็กยังคงใช้ภาษาฝรั่งเศสเป็นภาษาแม่และยังบังคับใช้กฎหมายให้ห้างร้านหน่วยงานของรัฐใช้เป็นภาษาหลัก ด้วยเหตุนี้ภาษาทางการของแคนาดาจึงมีสองภาษาดังที่กล่าวข้างต้น
ด้านศิลปวัฒนธรรมของที่นี่จะเป็นแบบฝรั่งเศส แต่ชาวเกแบ็กส่วนใหญ่มักดำเนินชีวิตแบบผสมผสาน ทั้งในแบบฝรั่งเศสและอังกฤษ เช่น เวลาอาหารเย็นของชาวเกแบ็กจะเป็นแบบอังกฤษ คือจะเริ่มรับประทานตั้งแต่ประมาณ 6 โมงเย็นเป็นต้นไป แต่ก็นิยมดื่มกาแฟมากกว่าชา ชาวเกแบ็กบางส่วน โดยเฉพาะคนรุ่นใหม่ยังนิยมรับประทานอาหารฟาสต์ฟู้ดแบบอเมริกันด้วย อย่างไรก็ดี ด้วยความเป็นชาตินิยมของชาวเกแบ็ก ได้มีการเรียกร้องขอเอกราชเพื่อแยกประเทศออกจากแคนาดาอยู่หลายครั้งแต่ก็ต้องล้มเหลวเนื่องมาจากผลการลงประชามติ กล่าวกันว่า ด้วยเหตุที่เกแบ็กเป็นรัฐที่ร่ำรวยมากของแคนาดาและมีเมืองมอนทรีออลซึ่งเป็นเมืองการค้าสำคัญที่กุมเศรษฐกิจในอเมริกาเหนือไว้ส่วนหนึ่ง หน่วยงานบางหน่วยของรัฐบาลกลางแคนาดาจึงใช้เงินในการจ้างและปล่อยโฆษณาชวนเชื่อให้ผู้อพยพต่างชาติที่พำนักในเกแบ็กให้โหวตว่าไม่ขอแยกจากประเทศแคนาดา
รายชื่อสถิติบ็อกซ์ออฟฟิศของอเวนเจอร์ส: มหาสงครามล้างจักรวาล
มหาสงครามล้างจักรวาล เปิดตัวในเดือนเมษายน ค.ศ. 2018 และทำลายสถิติบ็อกซ์ออฟฟิศหลายรายการในตลาดต่าง ๆ ทั่วโลก สร้างสถิติสำหรับรายได้เปิดตัวสูงสุดในช่วงสุดสัปดาห์, เป็นภาพยนตร์ที่ทำรายได้ 1 พันล้านเหรียญ และ 1.5 พันล้านเหรียญเร็วที่สุด, และกลายเป็นภาพยนตร์ที่ทำรายได้สูงสุดในปี ค.ศ. 2018 ในตลาดภายในประเทศสหรัฐและแคนาดา ภาพยนตร์เรื่องนี้ได้สร้างสถิติสำหรับภาพยนตร์ที่ทำรายได้สูงสุด ในช่วงสุดสัปดาห์ที่เปิดตัว, วันเสาร์ /> และวันอาทิตย์ รวมทั้งทำรายได้สะสมเร็วที่สุดถึง 150 ล้านเหรียญถึง 250 ล้านเหรียญ  สำหรับประเทศอื่น กลายเป็นภาพยนตร์ที่ทำรายได้สูงสุดตลอดกาลในตลาดกว่าสิบแห่ง ซึ่งรวมถึงบราซิล เม็กซิโก และ ฟิลิปปินส์
สถิติต่าง ๆ ที่สร้างโดยภาพยนตร์เรื่องนี้แสดงไว้ด้านล่าง ข้อมูลในสถิติก่อนหน้าและสถิติที่เกินกว่านั้นจะถูกนำเสนอหากมีและนำไปใช้ได้ รายได้รวมทั้งหมดจะแสดงเป็น ดอลลาร์สหรัฐที่ยังไม่ปรับค่า ยกเว้นที่ระบุไว้เป็นอย่างอื่น
เคโช
เคโจ (慶長 (Keichō)) เป็น ศักราชของญี่ปุ่น หลังจาก บุนโรกุ และก่อน เก็นนะ ศักราชนี้ครอบคลุมตั้งแต่เดือนธันวาคม ปี ค.ศ. 1596 ถึง เดือนกันยายน ปี ค.ศ. 1615 จักรพรรดิผู้ครองราชย์คือ จักรพรรดิโกโยเซ (後陽成天皇) และ จักรพรรดิโกะ-มิซุโน (後水尾天皇)
เกาะมาลาปัสกัว
เกาะมาลาปัสกัว (Malapascua) เป็นเกาะขนาดเล็กในประเทศฟิลิปปินส์ อยู่ในทะเลวิซายาส ห่างจากจุดเหนือสุดของเกาะเซบูไปทางเหนือซึ่งเป็นช่องแคบน้ำตื้นเป็นระยะทาง 6.8 กิโลเมตร การบริหารราชการส่วนท้องถิ่นอยู่ในเขตตำบลโลกอน ดาอันบันตายัน เกาะเซบู ตัวเกาะมาลาปัสกัวมีพื้นที่เพียงราว 2.5×1 ตารางกิโลเมตร มีหมู่บ้านบนเกาะ 8 หมู่บ้าน
เกาะมาลาปัสกัวมีชื่อเสียงเมื่อต้นทศวรรษที่ 1990 ในฐานะจุดดำน้ำที่น่าสนใจ ก่อนหน้านั้น เกาะมาลาปัสกัวเป็นเกาะที่รู้จักกันทั่วไปเพราะมีหาดทรายขาวกว้างใหญ่ที่เรียกว่าเบาน์ตีบีช แต่ชื่อเสียงในปัจจุบันมาจากแนวปะการังรอบเกาะ รวมถึงหน้าผาปะการัง ที่สวยงาม รวมถึงความโดดเด่นในจุดที่ห่างเกาะเช่นที่เกาะกาโต ที่ตื้นโมนาด และที่ตื้นเกมด ที่ตื้นโมนาดเป็นที่ราบสูงซึ่งนักดำน้ำจะพบปลาฉลามหางยาวและปลากระเบนราหูได้เป็นประจำ
อาชีพของชาวเกาะมาลาปัสกัวส่วนใหญ่เป็นอาชีพเกี่ยวกับการบริการนักท่องเที่ยว และมีบางส่วนที่หาเลี้ยงชีพด้วยการประมงพื้นบ้าน ในทางศาสนา มีความเชื่อว่า เกาะมาลาปัสกัว หรือตำบลโลกอน เป็นที่ซึ่งแม่พระแห่งผู้ถูกทอดทิ้งทรงแสดงปาฏิหาริย์เมื่อราว ค.ศ. 1890 ในสมัยที่บนเกาะมีเพียง 9 ครอบครัวในตระกูลมอนเตกลาร์ เดโอกราเดส โรซาเลส กุลฟาน รูบีโอ โบโฮล และบรูเชส อาศัยอยู่ กล่าวกันว่ารูปแม่พระที่ทำด้วยไม้รูปนี้ไม่มีวันไหม้ไฟ และเมื่อ ค.ศ. 1907 บาทหลวงประจำเขต ภราดาอีโนเชนเตส มากา จึงได้ถวายพระนามแก่ไม้ศักดิ์สิทธิ์ตามคำขอร้องของชาวเกาะ แต่เรื่องเล่าในท้องถิ่นบอกว่าพระรูปที่เห็นในปัจจุบันเป็นพระรูปที่ขยายใหญ่ขึ้นได้เองจากขนาดเริ่มแรก ผู้ศรัทธาจากทั่วประเทศฟิลิปปินส์และจากต่างประเทศจะหลั่งไหลมาบูชาแม่พระในวันฉลอง คือวันที่ 11 และ 12 พฤษภาคม โบสถ์ที่เดิมสร้างด้วยไม้มะพร้าวและมุงทางมะพร้าวปัจจุบันเป็นอาคารสร้างด้วยเหล็กและปูน
ที่ตื้นโมนาด
จุดดำน้าอันดับหนึ่งของเกาะมาลาปัสกัวคือที่ตื้นโมนาด (Monad Shoal) ที่นี่เป็นสถานีทำความสะอาดตามธรรมชาติสำหรับปลาใหญ่ อยู่ห่างจากเกาะมาลาปัสกัว 7.8 กิโลเมตร ที่พิกัด 11.30833°N, 124.19167°W ใช้เวลาเดินทางด้วยเรือ 30-35 นาที สัณฐานของที่ตื้นเป็นแท่งหินแนวนอนยาว 1.5 กิโลเมตร มีขอบผาที่ดิ่งลงไปในความลึกถึง 200 เมตร
ที่ตื้นโมนาดมีชื่อเสียงมากในฐานะเป็นจุดดำน้ำแห่งเดียวในโลกที่ปลาฉลามหางยาวปรากฏตัวให้เห็นได้เป็นประจำตอนก่อนรุ่งถึงย่ำรุ่ง เพื่อมาใช้บริการของปลาพยาบาล (bluestreak cleaner wrasse) และปลาเขียวพระอินทร์ (moon wrasse) ในการขจัดปรสิตภายนอก เช่น ปรสิตชนิด gnathiids ออกจากผิวหนัง รวมถึงการทำความสะอาดเหงือกและปาก
ที่ตื้นแห่งนี้ยังดึงดูดปลากลางน้ำอีกหลายชนิด เช่น ปลากระเบนปิศาจ และ ปลากระเบนนก ปลาตามฤดูกาลได้แก่ปลากระเบนราหูและปลาฉลามหัวค้อน แต่ที่นี่ไม่มีปะการังเหลือยู่เนื่องจากการหาปลาแบบทำลายล้างในอดีต เช่นเดียวกับในทะเลอีกหลายแห่งของประเทศฟิลิปปินส์
ตำบลลาดบัวขาว (อำเภอบ้านโป่ง)
ลาดบัวขาว เป็นตำบลหนึ่งในการปกครองของอำเภอบ้านโป่ง จังหวัดราชบุรี
ประวัติ
ตำบลลาดบัวขาว จากการบันทึกของนักประวัติศาสตร์ สถิต เลิศวิชัย ได้บันทึกไว้ว่า ตำบลลาดบัวขาวเดิมเป็น "อำเภอลาดบัวขาว" ตั้งขึ้นเป็นครั้งแรกเมื่อ พ.ศ. 2445 โดยเอาพื้นที่เขตตำบลท่าผา ตำบลธรรมเสน และตำบลลาดบัวขาว รวมกันตั้งเป็นอำเภอลาดบัวขาวและในขณะนั้นที่ตั้งของที่ว่าการอำเภอลาดบัวขาวคือบริเวณที่วัดลาดบัวขาวปัจจุบันต่อมาในปี พ.ศ. 2446 หรือรัตนโกสินทร์ศก (ร.ศ.) 124 ทางราชการได้ย้ายที่ตั้งที่ว่าการอำเภอลาดบัวขาวไปตั้งใหม่ที่ตำบลพงตึก และได้เปลี่ยนชื่อจากอำเภอลาดบัวขาว เป็นอำเภอพระแท่น ตำบลลาดบัวขาว จึงขึ้นอยู่กับอำเภอพระแท่น จังหวัดราชบุรี ต่อมาในปี พ.ศ. 2453 สมัยขุนศรีสรนานิคม หรือมหาจันทร์ ปุญสิริ เป็นนายอำเภอได้ย้ายที่ว่าการอำเภอพระแท่นจากตำบลพงตึกมาตั้งใหม่ที่หมู่บ้านถ้ำมะกา และต่อมาได้เปลี่ยนชื่ออำเภอพระแท่นเป็นอำเภอท่ามะกา ในปี พ.ศ. 2460 สมัยขุน รามบุรีรักษ์ (แอร่ม สุนทรศารทูล) เป็นนายอำเภอ ตำบลลาดบัวขาวจึงขึ้นอยู่กับอำเภอท่ามะกา จังหวัดราชบุรีและ ในปี พ.ศ. 2480 ทางราชการได้โอนอำเภอท่ามะกาไปขึ้นกับจังหวัดกาญจนบุรี และได้โอนตำบลลาดบัวขาวไปขึ้นกับอำเภอบ้านโป่ง จังหวัดราชบุรีจนถึงปัจจุบัน
สภาพพื้นที่โดยทั่วไป
สภาพพื้นที่โดยทั่วไปเป็นที่ราบลุ่ม มีแหล่งน้ำธรรมชาติที่สำคัญคือแม่น้ำแม่กลองไหลผ่านประชากรส่วนใหญ่ประกอบอาชีพเกษตรกรรม  รองลงมาคือรับจ้าง  และค้าขาย    การคมนาคมสะดวก  สำหรับนอกภาคเกษตรกรรมประชากรส่วนใหญ่  จะไปทำงานในโรงงานประเภทต่าง ๆ ภายในอำเภอบ้านโป่ง  อำเภอเมืองราชบุรี  และจังหวัดใกล้เคียงเช่น นครปฐม  กาญจนบุรี  กรุงเทพฯ  เป็นต้น
การแบ่งเขตการปกครอง
ตำบลลาดบัวขาวมีหมู่บ้านจำนวน 7 หมู่บ้าน อยู่ในเขตความรับผิดชอบขององค์การบริหารส่วนตำบลลาดบัวขาวทั้ง 7 หมู่บ้าน
อาณาเขต
ตำบลลาดบัวขาว มีอาณาเขตติดต่อกับตำบล อำเภอ จังหวัด ดังนี้
องค์กรปกครองส่วนท้องถิ่น
ตำบลลาดบัวขาว มีหน่วยการปกครองท้องถิ่นคือ องค์การบริหารส่วนตำบลลาดบัวขาว ตั้งอยู่ที่ หมู่ที่4 ตำบลลาดบัวขาว อำเภอบ้านโป่ง จังหวัดราชบุรี ได้รับการจัดตั้งขึ้นเมื่อวันที่ 23 กุมภาพันธ์ 2540
บูรพาจารย์
"พระครูวิจิตรสารคุณ" หรือ"หลวงพ่อสุรินทร์" อดีตเจ้าอาวาสวัดลาดบัวขาว เจ้าของเหรียญหมูขวาง หมูตาม อันลือลั่นสนั่นท้องน้ำแม่กลอง และรอยสักยันต์ที่ตำรวจต้องขอร้องให้หลวงพ่อเลิกสักคือ หมูโทนที่กระเบนเหน็บ และดำดื้อแดงเกเร เพราะคนที่สักแล้วไปเป็นโจร ตำรวจจับตัวยาก ฆ่าก็ไม่ตาย
โคอิวะทริลช็อกซัสเพนส์
โคอิวะทริลช็อกซัสเพนส์ เป็นซิงเกิลที่ 4 ของรินะ ไออูจิ ซิงเกิลนี้ใช้ในอะนิเมะยอดนักสืบจิ๋วโคนันเป็นเพลงเปิดที่ 8
ข้อมูลเพลง
ซิงเกิลนี้เป็นซิงเกิลลำดับที่ 4 ของรินะ อาอิอุชิ รหัส GZCA-1049 ซิงเกิลนี้ได้นำมาใช้ในอะนิเมะเรื่องยอดนักสืบจิ๋วโคนัน โดยเพลงนี้เป็นเพลงเปิดที่ 8 ของเรื่องนี้ใช้ตั้งแต่ตอนที่ 205-230 จำนวน 25 ตอน และนับเป็นซิงเกิลแรกที่รินะ อาอิอุชิร้องให้แก่ยอดนักสืบจิ๋วโคนัน ซิงเกิลนี้เปิดตัวสัปดาห์แรกที่อันดับที่ 5 ซิงเกิลนี้มียอดขายรวม 105,260 ชุด ซิงเกิลนี้อยู่ในชาร์ด 6 สัปดาห์ เป็นซิงเกิลแรกที่มียอดขายเกิน 100,000 ชุด และ ซิงเกิลแรกที่ติดท็อป 5 และยังได้รับรางวัล GOLD จาก RIAJ อีกด้วย ในประเทศไทย เพลงนี้เป็นเพลงประกอบ Into ในการฉายรีรัน ของ ยอดนักสืบจิ๋วโคนัน ปี 1 ในช่วงปิดเทอมหน้าร้อน ปี 2553
การรับรองและยอดขาย
! scope="row"| ญี่ปุ่น (RIAJ)
กริสเตียน ดากีโอ
กริสเตียน ดากีโอ (Christian Daghio; 4 เมษายน ค.ศ. 1969 – 2 พฤศจิกายน ค.ศ. 2018) เกิดที่เมืองการ์ปี เป็นทั้งนักมวยไทยและนักมวยสากลชาวอิตาลี
ประวัติ
กริสเตียน ดากีโอ เริ่มฝึกมวยไทยตั้งแต่อายุ 20 ปี และได้กลายมาเป็นนักมวยไทยระดับอาชีพในปี ค.ศ. 1993 ต่อมา ในปี ค.ศ. 2000 เขาได้รับรางวัลแชมป์ยุโรปของมวยไทยโลก และรวมถึงปีถัดมา เขาเป็นที่ยอมรับในการต่อสู้จากการชนะที่เวทีมวยลุมพินีในกรุงเทพ นับเป็นชาวอิตาลีคนแรกที่ประสบความสำเร็จในเวทีนี้
ตั้งแต่ ค.ศ. 1996 เขาได้พำนักอยู่ที่ประเทศไทยเป็นการถาวรเพื่อสร้างผลงาน จากนั้นในปี ค.ศ. 2006 ก็ได้ทำการเปิดค่ายฝึกสอนมวยไทย ปีถัดมา เขาชนะรายการชิงแชมป์ของประเทศไทย และปี ค.ศ. 2010 ได้รับเข็มขัดผู้ชนะใน WMA กับอีกครั้งใน ค.ศ. 2011 ด้วยผลงานสามเหรียญทองแดงสำหรับทีมชาติอิตาลีในการชิงแชมป์ยุโรปสองรายการ (ที่ นครปาฟอส ประเทศไซปรัส กับ กรุงมอสโก ใน ประเทศรัสเซีย) รวมถึงรายการชิงแชมป์โลกที่แข่งขันในกาโอรเล
สถิติการแข่งขันระดับอาชีพของเขาคือ ชนะ 131 ครั้ง ใน 170 รายการ
มวยสากล
คริสเตียนชกมวยสากลครั้งแรกเมื่อวันที่ 29 กรกฎาคม ค.ศ. 2010 ที่เมืองพัทยา จังหวัดชลบุรี โดยชนะน็อกในยกที่ 2 โดยที่คู่ต่อสู้นั้นยังไม่มีข้อมูลปรากฏแน่ชัด
คริสเตียนได้ขึ้นชิงแชมป์สมาคมมวยแห่งทวีปเอเชีย (พีเอบีเอ) ที่ว่างลง ในรุ่นไลท์เฮฟวีเวท โดยชนะน็อกยกแรก มุฮัมมัด อิมาม นักมวยชาวอินโดนีเซีย เมื่อวันที่ 2 กรกฎาคม ค.ศ. 2015 ที่หน้าศาลากลางจังหวัดนครราชสีมา ร่วมรายการเดียวกับ น็อคเอาท์ ซีพีเฟรชมาร์ท ป้องกันแชมปโลกเฉพาะกาลสมาคมมวยโลก กับ อเล็กซิส ดิแอซ นักมวยชาวเวเนซุเอลา
ธันวาคม พ.ศ. 2562
'''ธันวาคม พ.ศ. 2562''' เป็นเดือนที่ 12 ของปี พ.ศ. 2562 วันแรกของเดือนเป็นวันอาทิตย์ วันสุดท้ายของเดือนเป็นวันอังคาร
อายาโกะ โมริยะ
อายาโกะ โมริยะ (ประสูติ 15 กันยายน พ.ศ. 2533) พระนามเดิม เจ้าหญิงอายาโกะแห่งทากามาโดะ เป็นพระธิดาในเจ้าชายโนริฮิโตะ ทากามาโดะโนะมิยะ กับเจ้าหญิงฮิซาโกะ พระชายาฯ เป็นพระญาติชั้นที่หนึ่งของสมเด็จพระจักรพรรดิอากิฮิโตะ พระองค์ลาออกจากฐานันดรศักดิ์เพื่อเสกสมรสกับเค โมริยะ  เมื่อวันที่ 29 ตุลาคม พ.ศ. 2561
พระชนม์ชีพช่วงต้นและการศึกษา
เจ้าหญิงอายาโกะแห่งทากามาโดะประสูติเมื่อวันที่ 15 กันยายน พ.ศ. 2533 ณ โรงพยาบาลไอกุ เป็นพระธิดาพระองค์เล็กในเจ้าชายโนริฮิโตะ ทากามาโดะโนะมิยะ กับเจ้าหญิงฮิซาโกะ พระชายาฯ มีพระเชษฐภคินีอีกสองพระองค์ คือ เจ้าหญิงสึงูโกะแห่งทากามาโดะ และโนริโกะ เซ็งเงะ
เจ้าหญิงอายาโกะทรงการศึกษาระดับประถมศึกษาและมัธยมศึกษาจากโรงเรียนกากูชูอิง ในปี พ.ศ. 2550 ขณะที่ทรงศึกษาระดับมัธยมศึกษานั้นพระองค์ได้เสด็จไปประเทศนิวซีแลนด์จากโครงการร่วมบ้านกับคนท้องถิ่น (homestay program) ที่ได้รับการสนับสนุนจากโรงเรียน
ต่อมาในปี พ.ศ. 2552 ทรงเข้าศึกษาระดับอุดมศึกษาสาขาสังคมสงเคราะห์ มหาวิทยาลัยนานาชาติโจไซ ในปี พ.ศ. 2553-2554 เจ้าหญิงอายาโกะทรงเข้าร่วมโครงการแลกเปลี่ยนนักศึกษาที่วิทยาลัยคาโมซัน (Camosun College) ณ เมืองวิกตอเรีย รัฐบริติชโคลัมเบีย ประเทศแคนาดา พระองค์ทรงสำเร็จการศึกษาปริญญาตรีจากมหาวิทยาลัยนานาชาติโจไซในเดือนมีนาคม พ.ศ. 2556 เดือนกันยายนปีเดียวกันนั้นทรงศึกษาสาขาภาษาอังกฤษ วิทยาลัยคาโมซันที่ทรงเคยศึกษาขณะเป็นนักเรียนแลกเปลี่ยน จนสำเร็จการศึกษาในเดือนเมษายน พ.ศ. 2558 หลังจากนั้นก็ทรงประทับอยู่ในมหาวิทยาลัยบริติชโคลัมเบียก่อนเสด็จกลับญี่ปุ่นในเดือนสิงหาคม พ.ศ. 2558 ต่อมาวันที่ 16 มีนาคม พ.ศ. 2559 เจ้าหญิงอายาโกะทรงสำเร็จการศึกษาปริญญาโทสาขาสวัสดิการสังคม มหาวิทยาลัยนานาชาติโจไซ ปัจจุบันพระองค์ทรงงานเป็นนักวิจัยคณะสังคมสงเคราะห์ มหาวิทยาลัยนานาชาติโจไซ
หลังสำเร็จการศึกษา พระองค์จึงเริ่มประกอบพระกรณียกิจและปรากฏพระองค์ในพระราชพิธี
เสกสมรส
สำนักพระราชวังได้ออกแถลงการณ์ว่าเจ้าหญิงอายาโกะทรงเข้าพิธีหมั้นกับเค โมริยะ นักธุรกิจ ผู้สำเร็จการศึกษาจากมหาวิทยาลัยเคโอและกำลังทำงานในบริษัทเดินเรือสมุทรนิปปงยูเซ็ง (Nippon Yusen) เมื่อวันที่ 12 สิงหาคม พ.ศ. 2561 และทั้งสองได้เสกสมรสในวันที่ 29 ตุลาคม พ.ศ. 2561 ณ ศาลเจ้าเมจิ เจ้าหญิงอายาโกะจึงสละฐานันดรศักดิ์แห่งพระราชวงศ์ตามกฎมนเทียรบาล
6 สิงหาคม พ.ศ. 2562 มีการประกาศข่าวว่า อายาโกะตั้งพระครรภ์พระโอรสคนแรกในฤดูใบไม้ร่วง ก่อนประสูติกาลพระโอรสเมื่อวันที่ 17 พฤศจิกายน พ.ศ. 2562 ที่โรงพยาบาลไอกุ กรุงโตเกียว มีนามว่าโจ โมริยะ
21 เมษายน พ.ศ. 2565 มีการประกาศข่าวว่า อายาโกะตั้งพระครรภ์พระโอรสคนที่สองที่จะที่เกิดในฤดูร้อน และมีพระประสูติกาลพระโอรสเมื่อวันที่ 1 กันยายน พ.ศ. 2565 ที่โรงพยาบาลไอกุ
แหล่งข้อมูลอื่น
1990